Kalev naases Meistriliigase võidukalt - Soccernet.ee - Jalgpall luubi all!
Kalev naases Meistriliigase võidukalt (4)
10. MÄRTS 2012, 18:57 PREMIUM LIIGA
Tallinna Kalev tegi Meistriliigasse ilusa comebacki, alistades hooaja avamängus kodupubliku ees FC Viljandi tulemusega 2:1.
Kalevlastele tõid võidu Kassim Aidara ja Rasmus Tomsoni tabamused, viljandlaste värava sai enda nimele Sander Sinilaid.
"Jään mänguga rahule, kuigi kohtumine kulges üsnagi närviliselt," lausus Kalevi peatreener Sergei Ratnikov. "Kolm punkti oli aga meie peamine ülesanne ning saime sellega ju väga hästi hakkama."
Unine algus
Kohtumine algas esimestele voorudele kohaselt äärmiselt rabedalt ning isegi igavalt - mõlemad meeskonnad piirdusid rohke söödu- ja tehnikapraagi tulemusena üksikute kauglöökide ja standardolukordadega. Kalevlaste poolelt paistis teravusega silma värske täiendus Kassim Aidara, viljandlaste poolelt oli paar võimalust kapten Ott Ottisel.
Poolaja keskel toimus aga läbimurre - Rejal Alijevi teenitud nurgalöök mängiti värava alla, kust Aidara selle peaga väravasse torkas - 1:0!
Värava järel ärkas seni uimasena kulgenud mäng järsku ellu ning võimalusi hakkas tekkima mõlema värava all. Mõned hetked enne poolajavilet asetati tabloole aga viiginumbrid - nurgalöögijärgsest olukorrast suutis keskkaitsjana mänginud Sander Sinilaid palli üle väravajoone lükata ning sellega vaheajaks viigiseisu taastada.
Kalev näitab võimu
Teisel poolajal hakkas mäng üha enam Viljandi värava all käima. Ei möödunud ka kaua, enne kui Kalev oma eduseisu taastas - audisisseviske järel maandus pall karistusala ääres oodanud Rasmus Tomsoni juures, kes palli õhust imeilusa sooritusega otse ristnurka saatis - 2:1!
Kuigi viljandlased suutsid paaril korral luua ohtlikke standardolukordi, näitasid kindlamat esitust just võõrustajad, kel aga hoolimata mitmest heast võimalusest eduseisu kasvatada ei õnnestunud. Märkimisväärsetest olukordadest suutsid eksida nii Hiroyuki Mitsuyama kui ka Daniil Ratnikov, samal ajal kui viljandlaste poolelt luhtas hea võimaluse Marten Mütt.
Mängu lõpus suutis Kalev piisavalt hästi palli hoida ning sellega ära hoida Viljandi surve. Paaril korral olid väravale lähemal hoopis kalevlased, kuid lõpuvile kõlades seisid tablool numbrid 2 ja 1 - Kalev alustas tagasitulekut Meistriliigasse võiduga!
Avamängu närv
Kõik intervjueeritavad tunnistasid, et kohtumist mõjutas tõik, et tegu oli uue aasta esimese kohtumisega. "Avamängud on alati närvilised. Kartsin meie meeskonna füüsilist äravajumist, kuid õnneks seda ei tulnud, kui mõni hetk esimese poolaja lõpust välja arvata," sõnas kalevlaste loots Ratnikov.
Närveerimist - küll pisut teistel põhjustel - tunnistas ka avavärava autor, Senegalist pärit Kassim Aidara. "Kuna ma ei teadnud, milline Meistriliiga tase tegelikult on, siis natuke kartsin, kuid kõik läks hästi. Esimeses mängus kohe värav lüüa on suurepärane tunne."
"Mängisime väga hea mängu, meeskonnale oli võit väga positiivseks laenguks. Nüüd ootab meid aga ees raske nädal treeningutel," lisas mustanahaline Aidara.
Viljandi keskkaitsja Joel Indermitte sõnul mõjutas mängu ka väljaku olukord. "Katastroofilises seisukorras plats ei lasknud meil maast mängida, Kalevile sobisid aga pikad pallid paremini," rääkis Indermitte. "Aga plats oli mõlemale võrdne ning selles suhtes ei saa midagi öelda, Kalev oli tubli."
"Tegelikult ei suutnud kumbki meeskond mängust võimalusi luua, kõik väravad tulid standardolukordadest. Oleksime ise ilmselt pidanud olema paremad ja agressiivsemad, kuid see oli alles hooaja esimene mäng ning terve aasta on veel ees, et punkte koguda," lisas noor keskkaitsja.
Mängu parim - Kassim Aidara
Alanud hooaja eel Kalevi ridadesse tulnud 24-aastane Prantsuse kodakondne Aidara näitas ennast kohe esimese mängus väga heast küljest, tehes väljakul isuga tööd ning aidates meeskonda nii kaitse- kui ka ründefaasis. Kõige krooniks sai mees enda nimele kohtumise avavärava - mida veel ühelt debüüdilt tahta?
Tomsoni iluvärav:
Kalevi avavärav:
10.03. kell 17:00 Kalevi Keskstaadioni kunstmurul
JK Tallinna Kalev - FC Viljandi 2:1 (1:1)
24. Kassim Aidara, 50. Rasmus Tomson - 42. Sander Sinilaid
Hoiatused: 57. Elbasan Kabashi - 45+1. Marten Mütt, 46. Rasmus Munskind, 68. Erkki Junolainen
Abikohtunikud: Artur Telling, Gunnar Nuuma
Mänguolud: +4, udune ilm, teisel poolajal vihmasadu; kunstmuru rahuldavas seisukorras
Pealtvaatajaid: 239
T. Kalev: 1-Niinepuu, 15-Kukebal, 27-Suurjärv, 4-A. Savitski (78. 6-Kase), 19-Armean, 10-Mitsuyama, 8-Kabashi, 16-Aidara (89. 17-Whalen), 11-Alijev, 9-Tomson, 24-D. Ratnikov (87. 26-Kobjakov).
Varus: 89-D. Savitski, 17-Whalen, 3-Mamedov, 18-Kõrtsmik, 6-Kase, 23-Kulikov, 26-Kobjakov.
Viljandi: 12-Palm, 17-Karu, 4-Indermitte, 8-Sinilaid, 80-Tšegodajev, 16-Ottis, 7-Leimann, 11-Krillo (66. 10-Laht), 22-Mütt, 15-Metsa (46. 18-Junolainen; 86. 26-Kaarlimäe), 45-Munskind.
Varus: 1-Ventsel, 23-Brauer, 18-Junolainen, 9-Lepik, 77-Lätt, 10-Laht, 26-Kaarlimäe.
&amp;amp;amp;amp;lt;a href="http://www.coveritlive.com/mobile.php/option=com_mobile/task=viewaltcast/altcast_code=97809c32b7" &amp;amp;amp;amp;gt;Meistriliiga: Tallinna Kalev - FC Viljandi&amp;amp;amp;amp;lt;/a&amp;amp;amp;amp;gt;
1. Tallinna FC Flora 1 1 0 0 2 - 0 3
2. JK Tallinna Kalev 1 1 0 0 2 - 1 3
2. Paide linnameeskond 1 1 0 0 2 - 1 3
4. Tallinna FC Levadia 1 0 1 0 0 - 0 1
4. Nõmme JK Kalju 1 0 1 0 0 - 0 1
6. Narva JK Trans 0 0 0 0 0 - 0 0
6. Tartu JK Tammeka 0 0 0 0 0 - 0 0
8. FC Kuressaare 1 0 0 1 1 - 2 0
8. FC Viljandi 1 0 0 1 1 - 2 0
10. JK Sillamäe Kalev 1 0 0 1 0 - 2 0
Levadia jättis avavoorus Kalju kuivale (8)
Flora alistas libedal väljakul Sillamäe (0)
Paide hoidis Kure vastu võidust kinni (0)
gooner • 11. märts 2012
(88.196.102.***)
siin on liikuvas (udu)pildis Tallinna Kalevi ja FC Viljandi kohtumise kõik kolm väravat + veel ca 7 minuti jagu aktsiooni:
http://www.youtube.com/watch?v=LDseeq5XeVM
sosku • 11. märts 2012
_"Katastroofilises seisukorras plats ei lasknud meil maast mängida, Kalevile sobisid aga pikad pallid paremini," rääkis Indermitte._
Karta on, et peale Sportlandi on hetkel kõik ülejäänud kunstväljakud (s.h. Viljandi) sellises olukorras. Nii, et Joel võiks sellega harjuda.
vhandta • 12. märts 2012
veits kahtlane et pealtvaatajaid on märgitud nii palju. nende 2 video pealt ei saand poolkti kokku
jkj • 13. märts 2012
rahvast ikka oli, siin videol ei ole tribüüni näha korralikult
Galeriid: Ungari ja Eesti valmistuvad Budapestis mänguks (0) 4 h
Kotenko: mängida tahaks, aga ei tea veel, kus (4) 11 h
Unitedi mängumehel on käsil ikka väga korralik seeria (0) 9 h